ફોર્ટિસે ₹400 કરોડની રિકવરી માટે કાનૂની પગલાં ભર્યાં - NGS Business
ફોર્ટિસે ₹400 કરોડની રિકવરી માટે કાનૂની પગલાં ભર્યાં-હેલ્થકેર / બાયોટેક-ઉદ્યોગવાર સમાચાર-Economic Times Gujarati
ફોર્ટિસે ₹400 કરોડની રિકવરી માટે કાનૂની પગલાં ભર્યાં
28 Jun 2018, 1130 hrs IST, ET Bureau
નવી દિલ્હી:ફોર્ટિસ હેલ્થકેરે બુધવારે શેરબજારોને જણાવ્યું હતું કે, ભૂતપૂર્વ પ્રમોટર્સ માલવિન્દર અને શિવિન્દર સિંઘ સાથે સંકળાયેલી ત્રણ કંપનીઓને આપવામાં આવેલી ₹445 કરોડની અનસિક્યોર્ડ લોન રિકવર કરવા માટે ફોર્ટિસે કાનૂની પગલાં ભર્યાં છે.
આ ઈન્ટર-કોર્પોરેટ ડિપોઝિટ (ICD) બોર્ડની મંજૂરી વગર અને મેનેજમેન્ટના વાંધા છતાં પણ ફોર્ટિસની સંપર્ણ માલિકીની પેટાકંપની દ્વારા કરવામાં આવી હતી એમ ફોર્ટિસે બુધવારે જણાવ્યું હતું.
ફોર્ટિસના 2016-'17ના વાર્ષિક રિપોર્ટ પ્રમાણે, કંપનીના સ્ટ્રેટેજિક વિભાગનું વડપણ કરવા માટે માલવિન્દર સિંઘની નિમણૂકને પણ અમાન્ય ઠેરવવાનો કંપનીએ નિર્ણય લીધો છે. આ નિમણૂકને કારણે સિંઘને 2016થી 2022ની વચ્ચે ₹12 કરોડનું વાર્ષિક પેકેજ મળ્યું હતું.
"લેટર ઓફ એપોઇન્ટમેન્ટ (LoA) હેઠળ આપવામાં આવેલા પેમેન્ટની રિકવરી માટે કંપની દ્વારા યોગ્ય પગલાં ભરવાની પ્રક્રિયા ચાલી રહી છે" એમ ફોર્ટિસે જણાવ્યું હતું. ફોર્ટિસે માર્ચ-'18માં પૂરા થયેલા નાણાકીય વર્ષમાં ₹934 કરોડની ખોટ નોંધાવી છે.